Z á p i s n i c a
					        č. 8
					
zo zasadnutia Komisie sociálnych vecí a bývania Miestneho zastupiteľstva mestskej časti Bratislava - Nové Mesto, konaného dňa  22. 10. 2012.

Prítomní : podľa prezenčnej listiny.
 
P r o g r a m :
1. O t v o r e n i e.
2. Kontrola plnenia úloh vyplývajúcich z uznesení MR a MZ MČ BNM a Komisie SVaB
3. Prerokovanie materiálov na zasadnutie MR MČ BNM dňa 29. 10. 2012
4. Prerokovanie materiálov z oddelenia vnútornej správy a správy bytov a nebytových 
    priestorov 
5. Prerokovanie žiadostí o poskytnutie jednorazových finančných výpomocí  
6. Rôzne

K bodu č. 1
Zasadnutie komisie otvoril a prítomných privítal predseda komisie predseda Ing. Martin Bartoš. Neskôr privítal Ing. pani  Andrašíkovú z oddelenia vnútornej správy, správy bytov a nebytových priestorov. Z rokovania komisie sa ospravedlnila Mgr. Biharyová                     zo zdravotných dôvodov a Ing. Vojtechová z dôvodu organizovania akcie v Častej Papierničke. Ing. Bartoš uviedol program rokovania komisie podľa pozvánky, s ktorým členovia súhlasili. 
Hlasovanie : prítomní : 7, za : 7. 

K bodu č. 2
Kontrola plnenia uznesení komisie a MZ MČ BNM.
Pre komisiu nevyplynuli žiadne úlohy.
Kontrola plnenia úloh z predchádzajúceho zasadnutia komisie - informácia v bode č. 4.

K bodu č. 3 
a/ Návrh Všeobecne záväzného nariadenia mestskej časti Bratislava – Nové Mesto         č.    /2012, ktorým sa určuje výška dotácie na prevádzku a mzdy na dieťa v materskej škole a žiaka v školských zariadeniach zriadených mestskou časťou Bratislava – Nové Mesto
Uznesenie č.8/3a
Komisia prerokovala predložený materiál a odporučila MR a MZ MČ BNM tento schváliť s pripomienku, aby Mgr. Vladimír Novák, vedúci oddelenia školstva MÚ BNM dopracoval  materiál o celkovú sumu dotácie na všetkých žiakov. 
Hlasovanie : prítomní : 7, za : 7.

b/ Informácia o príprave operačného plánu zimnej údržby komunikácií III. a IV. kategórie, peších komunikácií a verejných priestranstiev na zimné obdobie 20012/2013.
Uznesenie č.8/3b

 					- 2 - 		

Komisia prerokovala predloženú informáciu pričom konštatovala, že na strane číslo 9,            I.  v Úvodnom ustanovení sú uvedené nesprávne zákony. 
V bode 1. má byť zákon č. 56/2012 Z. z. o cestnej doprave v znení zákona č. 517/2012 Z. z. ktorý ho mení a dopĺňa,
V bode 2 má byť zákon č. 135/1961 Zb. o pozemných komunikáciách .
Komisia odporučila MR a MZ MČ BNM vziať túto informáciu na vedomie po zapracovaní pripomienok.
Hlasovanie : prítomní :  7, za : 7

c/ Informácia o preskúmaní zóny Tehelná v zmysle § 30 ods. 4 Stavebného zákona.
d/ Informácia o preskúmaní Územného plánu zóny Koliba - Stráže v zmysle § 30 ods. 4 Stavebného zákona
Uznesenie č.8/3c,d
Komisia prerokovala predložené informácie a tieto vzala na vedomie s pripomienkou, aby    v názve informácií na prvej strane materiálu bolo uvedené číslo zákona.
Hlasovanie : prítomní : 6, za : 6.
e/ Čerpanie rozpočtu k 30. 9. 20l2
Uznesenie č.8/3e
Komisia prerokovala informáciu o čerpaní rozpočtu mestskej časti k 30. 9. 2012 a túto vzala na vedomie. 
Hlasovanie : prítomní : 6, za : 6.

K bodu č. 4
1/ R. M., Príkopova 4  - komisia odporučila predĺžiť nájom rodine p. R., na svojom zasadnutí dňa 20. 2. 2012, o 1 rok s tým, že s ním bude spísaná notárska zápisnica. Pani Andrášiková informovala komisiu, že notárska zápisnica s menovaným bola spísaná.     
Uznesenie č. 8/4/1  
Komisia požiadala Mgr. Biharyovú, poverenú vedením oddelenia majetkového, právneho a podnikateľských aktivít, aby na nasledujúce zasadnutie komisie predložila dodatok k zmluve o spísaní notárskej zápisnice s p. R. 
Hlasovanie: prítomní : 7, za: 7.
2/ Riešenie neplatičov v domových objektoch na Bojnickej ul. – oddelenie pre správu bytov, nebytových priestorov a vnútornej správy predložilo na rokovanie komisie zoznam neplatičov a ich nedoplatkov k 31. 9. 2012, v ktorom bolo uvedených 26 nájomníkov              z toho 21 z Bojnickej ul. Komisia prerokovala predložený zoznam, pričom konštatovala, že nájomníci – neplatiči, v týchto bytoch, si nevedia vážiť bývanie za značne nízke nájomné, preto trvá na podpísaní dodatkov k zmluve o spísaní notárskej zápisnice nájomníkov bytov   na Bojnickej ulici.  					
Uznesenie č. 8/4/2  
Komisia požiadala Ing. Bc. Baníka, povereného vedením odd. pre správu bytov, nebytových priestorov a vnútornej správy a Mgr. Biharyovú, poverenú vedením oddelenia majetkového, právneho a podnikateľských aktivít, aby zabezpečili vypracovanie dodatkov k zmluvám o spísaní notárskych zápisníc nájomníkov v domových objektoch na Bojnickej ul.
Hlasovanie: prítomní : 6, za: 6.
3/ T. S., Bojnická 25 – žiada o prechod práva nájmu po zomrelom manželovi. Komisia    prerokovala    žiadosť   menovanej  a požiadala    Ing.  Bc.   Ľubomíra   Baníka                        

 						-  3 -

a Mgr. Biharyovú, aby preverili, či nebola na menovaných podaná žaloba za neplatenie nájomného.  Hlasovanie: prítomní : 6, za: 6.
4/ K. E., Bojnická 25 – žiada o predĺženie nájomnej zmluvy. Komisia prerokovala predloženú žiadosť a súhlasila s predlžením nájomnej zmluvy o jeden rok s notárskou zápisnicou. Hlasovanie: prítomní : 6, za: 6.
5/ S. I., Bojnická 21 – žiada o predĺženie nájomnej zmluvy. Komisia prerokovala predloženú žiadosť a súhlasila s predlžením nájomnej zmluvy o jeden rok s notárskou zápisnicou. Hlasovanie: prítomní : 6, za: 6.
6/ S. I. Nezábudková 24 – žiada o predĺženie nájomnej zmluvy na byt na Príkopovej ul. č. 4. Komisia prerokovala žiadosť p. Svitekovej, ktorá bola zamestnaná na Miestnom úrade           na oddelení výstavby a investícii. Vzhľadom k tomu, že menovaná rozviazala pracovný pomer s miestnym úradom dňa 31. 3. 2012, komisia neodporučila predĺžiť nájomnú zmluvu na uvedený byt.  Hlasovanie : prítomní : 6, za: 6.
7/ D. R., Bratislava – Nové Mesto - požiadal o účasť na rokovaní komisie. Menovaný dňa 29. 3. 2011 opakovane požiadal o poskytnutie bytu. Komisia sociálnych vecí a bývania na svojom zasadnutí dňa 12. 4. 2011 opäť prerokovala žiadosť menovaného a túto neodporučila  riešiť. O stanovisku komisie bol p. D. informovaný listom zo dňa15.4.2011. Vzhľadom k tomu komisia požiadala Ing. Bc. Baníka, aby ďalšie požiadavky p. D. riešil v zmysle uvedeného stanoviska komisie.
Hlasovanie : prítomní : 6, za : 6.

K bodu č. 5
1/ L. M., Vajnorská 5 - požiadala o poskytnutie JFV na pokrytie základných potrieb a nákladov na lieky. Komisia prerokovala žiadosť menovanej a odporučila priznať 100,- €. Hlasovanie : prítomní: 6, za: 6. 
2/ B. Z., Bojnická 23 - požiadala o poskytnutie JFV na zakúpenie ošatenia pre syna. Komisia prerokovala predloženú žiadosť a odporučila poskytnúť 150,- € s podmienkou, že menovaná podpísala dodatok k nájomnej zmluve s notárskou zápisnicou. Hlasovanie: prítomní : 6, za: 6. 
3/ H. K., Stromová 6 - požiadala o poskytnutie JFV na úhradu výdavkov spojených s ukončením štúdia detí. Komisia prerokovala žiadosť menovanej a odporučila priznať 200,- €. Hlasovanie: prítomní: 5, za: 5.
4/ B. H., Stará Vajnorská 17/B - požiadala o poskytnutie jednorazovej finančnej výpomoci na zakúpenie školských potrieb pre deti. Komisia prerokovala žiadosť menovanej pričom konštatovala, že táto sa prihlásila na trvalý pobyt v našej mestskej časti dňa 27. 8. 2012. Do uvedeného dátumu mala trvalé bydlisko v obci Šala – Veča. Vzhľadom k tomu, že podielové dane sú obciam poskytované podľa počtu obyvateľov prihlásených na trvalý pobyt, komisia neodporučila žiadosť pani B. riešiť. Hlasovanie : prítomní : 5, za : 5. 				
5/ C. S., Sibírska 59 – opakovane požiadala o poskytnutie jednorazovej finančnej výpomoci pri narodení dieťaťa. Syn Martin sa narodil 3. 3. 2012 a matka sa prihlásila k trvalému pobytu v našej mestskej časti 26. 3. 2012, čo je 23 dni po jeho narodení. Menovaná predložila list vlastníctva k bytu na Sibírskej ul. 59 s dátumom vystavenia 10. 2. 2012, čím preukázala, že v čase narodenia dieťaťa už bola vlastníčkou bytu. Vzhľadom k uvedeným skutočnostiam komisia prehodnotila pôvodné zamietavé stanovisko a odporučila riešiť žiadosť                  p. C. poskytnutím príspevku pri narodení dieťaťa. Hlasovanie: prítomní : 5, za : 5. 				

 						- 4 -

6/ P. M., Halašova 41, Bratislava – na rokovanie komisie bol predložený kompletný spisový materiál menovaného, ktorý sa opakovane odvolal voči vráteniu neprávom poskytnutej JFV v sume 100,- €. Pani Janovičová informovala komisiu o požiadavke menovaného zúčastniť sa na rokovaní komisie.     
Uznesenie č.8/5/6
Komisia prerokovala predložený materiál a vzhľadom k tomu, že tento v súčasnosti posudzuje oddelenie právne, správy majetku a podnikateľských aktivít, nie je dôvod, aby sa pán P. zúčastnil na rokovaní komisie. O výsledku bude menovaný písomne informovaný. 
Hlasovanie : prítomní : 5, za : 5.
    
K bodu č. 6

1/ Výpoveď z nájmu v budove Vernosť – na rokovanie komisie bola postúpená výpoveď     z nájmu p. D. K., zo dňa 28. 9. 2012, ako nájomníka budovy Vernosť, ktorú predložil z dôvodu, že jeho žiadosť zo dňa 15. 8. 2012 nebola prerokovaná a neboli prijaté opatrenia na riešenie problémov v tejto budove. Komisia prerokovala predloženú žiadosť a vzhľadom na nedostatok informácií požiadala Mgr. Biharyvú, poverenú vedením oddelenia majetkového, právneho a správy majetku, aby predložila na nasledujúce rokovanie komisie podklady potrebné k odbornému posúdeniu zmluvy so spoločnosťou Vernosť. s. r.o., Nobelova 30, Bratislava. Hlasovanie : prítomní : 5, za : 5.

2/ Sociálna výdajňa potravín a spotrebného tovaru
Pán Margolien, podpredseda komisie žiadal informáciu o činnosti uvedenej výdajne. Pani Janovičová informovala komisiu o už mesačnej činnosti výdajne. Vydaných bolo 150 čipových kariet a do výdajne chodia sociálne slabé rodiny a nezamestnaní, ktorí poberajú dávku v hmotnej núdzi a osamelo žijúci dôchodcovia, ktorí majú dôchodok do 350,- €. Do výdajne dodáva tovar Metro, s. r.o., Rajo, Kaufland a dodávku tovarov prisľúbili aj Tesco a Lidl. Je možné konštatovať, že táto výdajňa plní stanovený účel. 
3/ Ing. Bartoš, predseda komisie, informoval členov o nasledujúcom zasadnutí,  ktoré  bude dňa 19. 11. 2012. a poďakoval im za aktívnu účasť na rokovaní.

									   Ing. Martin Bartoš
									predseda  komisie v. r.

Zapísala : Janovičová